b'\n_START_ARTICLE_\nSelski angel\n_START_SECTION_\n1. dejanje\n_START_PARAGRAPH_\nGenovefa je radovedna, katero bodo jutri izbrali za Ro\xc5\xbeno kraljico (dekle, ki je bilo v preteklem letu v vseh pogledih najbolj\xc5\xa1e). Margareta je poni\xc5\xbena in skromna, Narda pa pravi\xc4\x8dnica in prepirljivka . kaj si ni Genovefa izposodila njihovo \xc5\xa1kropilnico in je \xc5\xa1e ni vrnila? Margareta poo\xc4\x8dita sestri, da premalo misli na ljubezen do bli\xc5\xbenjega, vendar ji je o\xc4\x8ditka takoj \xc5\xbeal in sestro poprosi odpu\xc5\xa1\xc4\x8danja. Toda Narda jo grobo zavrne, stran vr\xc5\xbee tudi cvetice, ki so jih prinesla dekleta; sama jih gre nabirat zase za jutri\xc5\xa1nji praznik! K Margareti se zate\xc4\x8de prepla\xc5\xa1ena Olga: ko je \xc5\xa1la v vodo, je razbila vr\xc4\x8d \xe2\x80\x93 to bo ma\xc4\x8deha rohnela nad njo! Margareti se Olga zasmili, posodi ji svoj vr\xc4\x8d in ji obljubi, da bo ubitega sama zanesla na popravilo k lon\xc4\x8darju.\n_START_SECTION_\n2. dejanje\n_START_PARAGRAPH_\nOlga se vra\xc4\x8da od potoka, v gozdu sre\xc4\x8da Nardo, ki jo poprosi za po\xc5\xbeirek vode; pri tem spozna vr\xc4\x8d in ga zahteva nazaj, ne mene\xc4\x8d se za Olgine pro\xc5\xa1nje. Olga \xc5\xbealostno postavi vr\xc4\x8d pred Nardo \xe2\x80\x93 jutri ne bo smela na praznik in kako naj gre zdaj domov praznih rok? Ko se Narda izgubi v gozdu, pridejo dekleta s polnimi rokami zelenja za vence, igrajo se in pojejo, za njimi pride Margareta, ki za\xc4\x8dudena pobere vr\xc4\x8d in odhiti domov, saj ji je Genovefa povedala, da uboga Olga jo\xc4\x8de pred njihovo hi\xc5\xa1o. Seveda govorita tudi o Ro\xc5\xbeni kraljici, Genovefa trdi, da bo kraljica Margareta, ta pa, da bo kraljica Olga. \xe2\x80\x93Narda se vrne iz gozda in ko opazi, da vr\xc4\x8da ni ve\xc4\x8d, Olgi v mislih takoj o\xc4\x8dita nepo\xc5\xa1tenost. Tedaj ji prijateljice povejo, da bo Ro\xc5\xbena kraljica ali Margareta ali Olga. Nardi se oglasi slaba vest: prav njima je zagrenila jutri\xc5\xa1nji dan, Olgi je storila krivico, tako ravna z najbolj\xc5\xa1imi \xe2\x80\xa6 mar si jutri zaslu\xc5\xbei pozdrav Ro\xc5\xbene kraljice? Mimo veselo prite\xc4\x8de Olga z vr\xc4\x8dem in se silno prestra\xc5\xa1i, ko zagleda Nardo \xe2\x80\x93 spet bo njena pot zastonj! Toda Narda je z njo mila in prijazna.\n_START_SECTION_\nEpilog\n_START_PARAGRAPH_\nDeklice vstopajo v kapelo, Narda se skriva v ozadju, svoje belo prazni\xc4\x8dno krilo je bila po dekletih poslala Olgi. Toda Olga ni smela na sprevod, ker je v\xc4\x8deraj prepozno prinesla vodo \xe2\x80\x93 kar \xc5\xa1e pove\xc4\x8da Nardino krivdo. Dekleta pridejo iz kapele, zadnja, oven\xc4\x8dana, je Margareta. Narda jo poprosi za odpu\xc5\xa1\xc4\x8danje, sestra ji veselo se\xc5\xbee v roko, zlatnike Ro\xc5\xbee kraljice podari Olgi in jo blagoslovi z besedami:\xc2\xa0\xc2\xbbBlagor la\xc4\x8dnim in \xc5\xbeejnim pravice, ker bodo nasi\xc4\x8deni\xc2\xab, potem pa vse povabi na veselo gostijo.'